open-index/open-wikipedia-markdown huggingface dataset:
கா. சண்முகம்

**காசிவிசுவநாதன் சண்முகம்** (*Kasiviswanathan Shanmugam*, பிறப்பு: 29 மார்ச் 1959), என்பவர் சிங்கப்பூரின் அரசியல்வாதி ஆவார். மக்கள் செயல் கட்சியின் உறுப்பினரான இவர் 2011 ஆம் ஆண்டு மே மாதத்தில் இடம்பெற்ற தேர்தல்களை அடுத்து சிங்கப்பூரின் வெளியுறவு அமைச்சராகவும் சட்ட அமைச்சராகவும் தெரிவு செய்யப்பட்டார்.

## வாழ்க்கைக் குறிப்பு
இந்தியத் தமிழரான சண்முகம் 1972 முதல் 1977 வரை ரஃபில்ஸ் கல்விக்கழகத்தில் கல்வி பயின்று சிங்கப்பூர் தேசியப் பல்கலைக்கழகத்தில் சட்டத்துறையில் கல்வி பயின்று 1984 ஆம் ஆண்டில் பட்டம் பெற்றர். 1985 ஆம் ஆண்டில் சிங்கப்பூர் வழக்குரைஞர்கள் அமைப்பில் (Bar) சேர்த்துக்கொள்ளப்பட்டார். பின்னர் அவர் அலென் அண்ட் கிளெண்டில் என்ற சிங்கப்பூரின் தனியார் சட்ட நிறுவனத்தில் இணைந்து பணியாற்றினார்.

## அரசியலில்
1988 ஆம் ஆண்டில் சண்முகம் செம்பாவாங் குழுத்தொகுதியில் இருந்து நாடாளுமன்றத்துக்குத் தெரிவானார். நாடாளுமன்றத்தில் பின்வரிசை உறுப்பினராக இருந்து கொண்டு தொடர்ந்து தனது வழக்கறிஞர் தொழிலையும் செய்து வந்தார். 2008 ஆம் ஆண்டில் சட்ட அமைச்சராக பேராசிரியர் எஸ். ஜெயக்குமாரின் இடத்துக்குத் தெரிவு செய்யப்பட்டார். 2010 ஆம் ஆண்டில் இவர் உட்துறை அமைச்சராகவும் பதவி வகித்தார்.

## ஊடகங்கள்

File:Clinton and Shanmugam 2012.png|இல்லாரி கிளின்டனுடன்..,2012
File:Secretary Kerry Meets With Singaporean Foreign Minister K. Shanmugam (2).jpg|அமெரிக்கச் செயலாளர் கேரியுடன், 2013
File:Singapore Foreign Minister meets PM Modi (1).jpg|இந்திய பிரதமர் மோடியுடன், 2014


## மேற்கோள்கள்

## வெளி இணைப்புகள்

* Profile at Cabinet of Singapore website
* Profile at Parliament of Singapore website 

பகுப்பு:சிங்கப்பூர் அரசியல்வாதிகள்
பகுப்பு:சிங்கப்பூர் தமிழர்
பகுப்பு:1959 பிறப்புகள்
பகுப்பு:சிங்கப்பூர் அரசின் அமைச்சர்கள்
பகுப்பு:வாழும் மக்கள்
இயூஜின் டி மசெனோ

**புனித இயூஜின் டி மசெனோ** (*Saint Eugene de Mazenod*, ஆகத்து 1, 1782 - மே 21, 1861) என்பவர் பிரெஞ்சு கத்தோலிக்க குரு ஆவார். இவருக்கு 1975 அக்டோபர் 19 இல் திருத்தந்தை ஆறாம் பவுலினால் அருளாளர் பட்டமும், 1995, திசம்பர் 3 இல் திருத்தந்தை இரண்டாம் யோவான் பவுலினால் புனிதர் பட்டமும் வழங்கப்பட்டது.

## வாழ்க்கைச் சுருக்கம்
இயூஜின் டி மசெனோ பிரான்சில் பிரபுக் குடும்பம் ஒன்றில் பிறந்தார். 1790 ஆம் ஆண்டு ஏற்பட்ட பிரான்சியப் புரட்சியை அடுத்து தன் தந்தையுடன் நாடு கடத்தப்பட்டு 11 ஆண்டுகள் இத்தாலியில் வாழ்ந்து 1802 ஆம் ஆண்டில் பிரான்சுக்கு திரும்பினார். 1808 ஆம் ஆண்டு குரு மடத்தில் இணைந்து இறையியல், மெய்யியல் கல்விகளைக் கற்று 1811 ஆம் ஆண்டு குருவாக திருநிலைப்படுத்தப்பட்டார்.

## அமலமரியின் தியாகிகள் சபை உருவாக்கல்
ஏழைகள் வாழும் சேரிப்புறம், வைத்தியசாலை, சிறைச்சாலை போன்ற இடங்களில் சென்று பணி செய்தார். தனது பணியின் தேவையை உணர்ந்த இவர் ஒரு புதிய சபையை உருவாக்கினார். 1816 ஆம் ஆண்டில் "புறொவான்சின் மறைபரப்பாளர் சபை" என்ற பெயருடன் புதிய குழுவாக மறை மாவட்டத்தால் அதிகாரபூர்வமாக ஏற்றுக் கொள்ளப்பட்டது. இதில் 5 குருக்கள் மாத்திரமே இருந்தார்கள்.

1826 ஆம் ஆண்டு பெப்ரவரி 17 ஆம் நாள் இக்குழுவின் பெயர் "அமலமரியின் மறைபரப்புத் தியாகிகள்" (*Missionary Oblates of Mary Immaculate*) என மாற்றப்பட்டது. 1832 ஆம் ஆண்டு இவர் மார்செயில் ஆயரானார்.

## இலங்கையில் அமலமரித் தியாகிகள்
1847 ஆம் ஆண்டு காலப்பகுதியில் இலங்கை கத்தோலிக்கத் திருச்சபை பெரும் சவால்களை எதிர்நோக்கியது. அவர்களின் பணியின் தேவை அதிகமாக காணப்பட்டது. இதனால் அங்கு குருக்களின் தேவையும் அதிகரித்தது. அப்பொழுது இருந்த ஆயர் ஒராசியோ பெற்றக்கினி குருக்களைத் தேடி ஐரோப்பா சென்றார். பிரான்சில் அவர் ஆயர் இயுஜினை சந்தித்து அவரை இலங்கையில் பணியாற்ற சில குருக்களை அனுப்புமாறு கேட்டுக் கொண்டார். இதனை ஏற்றுக் கொண்ட யூஜின் டி மசெனோ மூன்று அமலமரித் தியாகிகளை இலங்கைக்கு அனுப்ப முன்வந்தார். முதன் முதலில் 1847, நவம்பர் 28 இல் அருட்தந்தை செமேரியாவின் தலைமையில் மூன்று அமலமரித் தியாகிகள் தென்னிலங்கையின் காலி துறைமுகத்தை வந்தடைந்தார்கள். இவர்கள் அங்கிருந்து 1848, பெப்ரவரி 4 இல் வடக்கே மன்னாரை வந்தடைந்தார்கள். பின் ஊர்காவற்றுறைக்கு சென்றனர். அமலமரித் தியாகிகளின் பணி யாழ்ப்பாணத்தில் ஆரம்பமாகி விரிந்தது. அமலமரித் தியாகிகளே 1862 இல் திருக்குடும்ப கன்னிய சபையினரை இலங்கைக்கு அழைத்து வந்தனர்.

## மேற்கோள்கள்

## வெளி இணைப்புகள்
*
*  Biography of Eugene de Mazenod at OMI Lacombe
* Biography of St. Eugene de Mazenod from American Catholic.org 
* Biography of St. Eugene de Mazenod  from the Oblate Missions Website of National Shrine of Our Lady of the Snows website , The Missionary Oblates of Mary Immaculate

பகுப்பு:1782 பிறப்புகள்
பகுப்பு:1861 இறப்புகள்
பகுப்பு:பிரான்சின் கிறித்தவப் புனிதர்கள்
பகுப்பு:கத்தோலிக்க ஆயர்கள்
பகுப்பு:கிறித்தவ போதகர்கள்
பகுப்பு:கத்தோலிக்க துறவற சபை நிறுவனர்கள்
பிர்ரிய வெற்றி

**பிர்ரிய வெற்றி** (பிர்ரிக் வெற்றி, *Pyrrhic victory*) என்பது பெரும் இழப்புகளுடன் அல்லது பெருவிலை கொடுத்துக் கிடைக்கும் வெற்றி. இப்படிப்பட்ட வெற்றி இன்னொன்று கிட்டுமெனில் இறுதியில் தோல்வியே ஏற்படும் என்று பொருள்.

போரில் வெற்றி அடைவதற்கு பெரும் இழப்புகளோ பெரும் காலதாமதமோ ஏற்பட்டால் அது பிர்ரிய வெற்றி எனப்படுகிறது. அது போல இன்னொரு வெற்றி கிட்டுமெனில், அதுவே தோல்வியடையப் (இழப்புகளால்) போதுமானது என்னும் அளவுக்கு வெற்றி பெறும் தரப்புக்கு இழப்புகள் உண்டாகும். கிமு 276ல் உரோமக் குடியரசுடன் ஏற்பட்ட சண்டையின் போது எபிரசின் மன்னன் பிர்ரசு வெற்றி பெற்றார். ஆனால் அச்சண்டையில் தனக்கு ஏற்பட்ட இழப்புகளைப் பார்த்து நொந்து போய் “இப்படி இன்னொரு வெற்றி கிடைத்தால், என் கதி அதோகதிதான்” என்று சொன்னதாக ரோம வரலாற்றாளர் புளூட்டார்க் குறிப்பிடுகிறார். ஏனெனில் ரோமர்களுக்கு பெரும் இழப்புகள் ஏற்பட்டாலும் அவற்றை ஈடு செய்ய புதிய படையினர் வந்து குவிந்தவண்ணம் இருந்தனர். இழப்புகளால் அவர்கள் மன உறுதி குலையாமல் மேலும் அவர்களது கோபம் அதிகமானது. ஆனால் பிர்ரசினால் தனது இழப்புகளை உடனடியாக ஈடுசெய்ய இயலவில்லை. சண்டைக்குப் பின் பிர்ரசு சொன்ன கூற்றுக்கு, “இது போல இன்னொரு வெற்றி கிட்டுமெனில் நான் எபிரசுக்குத் தனியாகத் திரும்பிப் போக வேண்டியது தான்”, “இன்னொரு முறை இப்படி ரோமர்களை வென்றோமெனில் நாம் முற்றிலும் அழிந்து விடுவோம்” போன்ற பிற வடிவங்களும் சொல்லப்படுகின்றன.

காலப்போக்கில் இத்தகு வெற்றிகள் “பிர்ரிய வெற்றி”கள் என்று அழைக்கப்படலாயிற்று. போரியலில் மட்டுமின்றி வர்த்தகம், அரசியல், விளையாட்டு, சட்டம் போன்ற துறைகளிலும் இப்பயன்பாடு உள்ளது.

பகுப்பு:சொற்பொருளியல்
அதி விசிட்ட சேவா பதக்கம்

**அதி விசிட்ட சேவா பதக்கம் ** (Ati Vishisht Seva Medal அல்லது AVSM) இந்தியாவின் அமைதிகாலத்தில் உயர்ந்தநிலையில் படைத்துறையில் சிறப்புமிகு சேவையாற்றியதற்கான ஓர் உயரிய படைத்துறை விருதாகும். இந்த விருது 1960ஆம் ஆண்டு நிறுவப்பட்டது. துவக்கத்தில் இந்த விருது *விசிட்ட சேவா பதக்கம், வகுப்பு - II*  என வழங்கப்பட்டு வந்தது. வகுப்புகளை களையும் வண்ணமாக  சனவரி 27, 1967 முதல் . மறுபெயரிடப்பட்டது.  1980 ஆம் ஆண்டிலிருந்து போர்க்காலப்பணிக்கு  தனியாக  உத்தம் விசிட்ட சேவா பதக்கம் வழங்கப்படுவதால் இது அமைதிக்கால சிறப்புப் பணிகளுக்கு வழங்கப்படுகிறதுt.
.

## மேற்கோள்கள்


## வெளி இணைப்புகள்
Bharat-rakshak.com: Vishist Seva Medal & Sarvottam Yudh Seva Medal 

பகுப்பு:இந்தியப் படைத்துறை விருதுகள்
விசிட்ட சேவா பதக்கம்

**விசிட்ட சேவா பதக்கம் ** (Vishisht Seva Medal அல்லது VSM) இந்தியாவின் அமைதிகாலத்தில் படைத்துறையில் சிறப்புமிகு சேவையாற்றியதற்கான ஓர் உயரிய படைத்துறை விருதாகும். இந்த விருது 1960ஆம் ஆண்டு நிறுவப்பட்டது.   1980 ஆம் ஆண்டுக்குப் பின்னர் அமைதிப்பணிகளுக்கு வழங்கப்படுகிறது.இந்த விருது மறைவிற்குப் பின்னரும் வழங்கப்படக்கூடியதாகும். 

இந்தப் பதக்கம் துவக்கத்தில் "விசிட்ட சேவா பதக்கம், வகுப்பு III" என வழங்கப்பட்டது. 1967ஆம் ஆண்டு முதல் தற்போதையப் பெயரில் அழைக்கப்படுகிறது. பதக்க வடிவமைப்பில் இதனால் எந்த மாறுதல்களும் இல்லை. 1980ஆம் ஆண்டு முதல் போர்க்காலச் சிறப்புப் பணிகளுக்கு யுத் சேவா பதக்கம் வழங்கப்படுவதால் இந்த விருது போரற்ற அமைதிக்காலப் பணிச் சிறப்பிற்காக வழங்கப்படுகிறது. 

## மேற்கோள்கள்


பகுப்பு:இந்தியப் படைத்துறை விருதுகள்
பகுப்பு:பரிசுகளும் விருதுகளும்
பகுப்பு:இந்திய வான்படை
முனைவர் ஜியார்ஜ் கிரீர்சன் விருது

**முனைவர் ஜியார்ஜ் கிரீர்சன் விருது ** (Dr. George Grierson Award, தேவநாகரி: **डॉ जॉर्ज ग्रियर्सन पुरस्कार**) இந்தியாவின் நடுவண் அரசின் மனிதவளத் துறையின் கீழுள்ள *கேந்திரிய இந்தி சன்சுதான்* இந்தி மொழியை ஊக்குவிக்கும் வண்ணம் மிக உயரிய இலக்கியப் படைப்புகளுக்கு வழங்கும்  ஓர் விருதாகும். இது முகனையாக வெளிநாடுகளில் இந்திமொழி ஆக்கங்களுக்கு வழங்கப்படுகிறது.

## வரலாறு
1989ஆம் ஆண்டு மொழியியலாளர் முனைவர் *[[ஜார்ஜ் ஆபிரகாம் கிரீர்சன்]]* நினைவாக இது நிறுவப்பட்டது. முதல் விருது 1994ஆம் ஆண்டு முனைவர் *லோதர் லுட்சுவிற்கு* வழங்கப்பட்டது.

## விருதுகள்
முனைவர் ஜியார்ஜ் கிரீர்சன் விருதுகள் ஆண்டுதோறும் குடியரசுத் தலைவரால் வெளிநாட்டில் இந்தியை வளர்த்தமைக்காகவும் இந்தியில் ஆய்வுக்கட்டுரைகள் வடித்தமைக்காகவும் வழங்கப்படுகிறது.

## வெளியிணைப்புகள்
* *[http://www.hindisansthan.org/hi/awards/drgeorge_awards.html डॉ जॉर्ज ग्रियर्सन पुरस्कार] * (இந்தி மொழியில்)

பகுப்பு:இந்திய விருதுகள்
பகுப்பு:பரிசுகளும் விருதுகளும்
பகுப்பு:இந்திய இலக்கிய விருதுகள்
பத்மபூசண் முனைவர் மோடுரி சத்யநாராயண் விருது

**பத்ம்பூசண் முனைவர் மோடுரி சத்யநாராயண் விருது ** (Dr. Moturi Satyanarayan Award, தேவநாகரி: **पद्मभूषण डॉ. मोटूरि सत्यानारायण पुरस्कार**) இந்திய அரசின் மனிதவள மேம்பாட்டுத்துறை அமைச்சகத்தின் நடுவண் இந்தி அமைப்பான கேந்திரிய இந்தி சன்சுதான் ஆண்டுதோறும் இந்தி இலக்கியத்தில் சாதனை படைத்தோருக்கு வழங்கும் ஓர் விருதாகும். இந்திமொழியின் வளர்ச்சிக்குத் தூண்டுகோலாக இருந்தவர்களுக்கு இந்த விருது வழங்கப்படுகிறது. 1989ஆம் ஆண்டு பெரும் இந்தி மொழி ஆர்வலர் **மோடுரி சத்யநாராயண்** நினைவாக இந்த விருது நிறுவப்பட்டது. முதல் விருது 2002ஆம் ஆண்டு *அரிசங்கர் ஆதேசிற்கு* வழங்கப்பட்டது.

## விருது பெற்றோர்

## வெளியிணைப்புகள்
* *[http://www.hindisansthan.org/hi/awards/padambhusan_awards.html द्मभूषण डॉ. मोटूरि सत्यानारायण पुरस्कार] * (இந்தியில்)

பகுப்பு:இந்திய விருதுகள்
பகுப்பு:பரிசுகளும் விருதுகளும்
பகுப்பு:இந்தி
பகுப்பு:இந்திய இலக்கிய விருதுகள்
இந்தியாவில் படிப்பறிவு

**[[இந்தியா]]வில் படிப்பறிவு ** (Literacy in India) சமூகப் பொருளாதார வளர்ச்சிக்கு ஓர் முக்கிய குறிகாட்டியாக உள்ளது. 1947ஆம் ஆண்டு பிரித்தானியர்களிடமிருந்து இந்தியா விடுதலை பெற்றபோது 12% ஆக இருந்த இந்தியப் படிப்பறிவு வீதம் 2011ஆம் ஆண்டில் 74.04%ஆக வளர்ச்சி யடைந்துள்ளது. இவ்வளர்ச்சி ஆறு மடங்கு உயர்வினைக் காட்டிலும் கூடுதலாக இருந்தபோதும் உலகளவில் விளங்குகின்ற சராசரி 84%க்குக் குறைவானது. இருப்பினும் உலகிலேயே எந்த நாட்டையும் விட மிகக் படிப்பறிவு உள்ளவர்கள் எண்ணிக்கை அதிகம் உள்ள நாடாக விளங்குகிறது. மத்திய, மாநில அரசுகளின் பல திட்டங்களுக்குப் பின்னரும் இந்தியாவின் படிப்பறிவு *மெதுவாகவே* வளர்ந்துள்ளது. 1990ஆம் ஆண்டு ஆய்வு ஒன்று அவ்வருட வளர்ச்சி வீதத்தில் இந்தியாவில் அனைவரும் படிப்பறிவு பெற்றவர்களாக விளங்க 2060 ஆண்டு ஆகும் என மதிப்பிட்டுள்ளது. ஆயினும் 2011 மக்கள்தொகை கணக்கெடுப்பில், 2001-2011 பத்தாண்டுகளில் 9.2% வீதத்தில் வளர்ந்துள்ளது,முந்தைய பத்தாண்டுகளின் வளர்ச்சி வீதங்களை விடக் குறைவாக இருப்பது கவலை அளிப்பதாக உள்ளது. 

## மேற்கோள்கள்

## வெளியிணைப்புகள்
*National Literacy Mission 
*Indian Census
*National Literacy Policies – India 
*Need for literacy in India
*Growth of literacy in India 
*Literacy in the context of constitution of India 
*Find details about Literacy in India
*Literacy as seen in the 2001 census 
*''Frontline'' article ''Education for too few'', 5th December 2003 
*''The Hindu'' article ''Two word mantra'', 1st February 2004 
*''Times of India'' editorial ''Learn to change'', 28th July 2006
*''The Statesman'' editorial ''Institutionalised sub literacy'', 22nd August 2006 
*''Left behind by Bangladesh'' - ''The Telegraph'' report on 2nd October 2005
*'' Provisional Population Totals for Census 2011 '' 31 March 2011

பகுப்பு:இந்தியாவில் கல்வி
எமிலி புராண்ட்டி

**எமிலி புராண்ட்டி** (*Emily Brontë*, ஜூலை 30, 1818 — டிசம்பர் 19, 1848) ஐக்கிய இராச்சியத்தைச் சேர்ந்த ஒரு பெண் கவிஞர் மற்றும் புதின எழுத்தாளர். இவரது ஒரே புதினமான ”வுதரிங் ஃகைட்சு” (*Wuthering Heights*) ஆங்கில இலக்கியத்தின் செவ்வியல் படைப்புகளுள் ஒன்றாகக் கருதப்படுகிறது. எமிலி மற்றும் அவரது தங்கைகள் ஷார்லட் மற்றும் ஆனி ஆகியொர் இலக்கிய உலகில் ”புராண்ட்டி சகோதரிகள்” என்றழைக்கப்படுகின்றனர். தன் படைப்புகளை வெளியிட எல்லிசு பெல் என்ற ஆண் புனைப்பெயரை எமிலி பயன்படுத்தினார்.

இங்கிலாந்தில் ஒரு இலக்கிய குடும்பத்தில் பிறந்த எமிலியும் அவரது சகோதரிகளும் சிறுவயது முதலே கவிதைகள் மற்றும் கதைகள் எழுதத் தொடங்கினர். 1846ல் புராண்ட்டி சகோதரிகளின் கவிதைகள் ஒரே கவிதைத் தொகுப்பாக வெளியாகின. இத்தொகுப்பு கவிதை விம்ர்சர்களால் கடுமையாக விமர்சிக்கப்பட்டதால், புராண்ட்டி சகோதரிகள் அடுத்து புதினங்கள் எழுதும் முயற்சியில் இறங்கினர். 1847ல் எமிலியின் ”வுதரிங் ஃகைட்சு” வெளியானது. திருமண உறவுக்கு அப்பாற்பட்ட காதல், காமம் போன்ற கருப்பொருளைக் கொண்டிருந்ததால் பெரிதாக வரவேற்கப்படவில்லை. ஆனால் காலப்போக்கில் ஆங்கில செவ்வியல் புதினங்களில் ஒன்றாக பெயர் பெற்று விட்டது. எமிலி 1848ல் உடல் நிலை குன்றி மரணமடைந்தார். அவரது மரணத்துக்குப் பின் அவரது புதினம் அவரது இயற்பெயரில் வெளியானது.

## வெளி இணைப்புகள்
*குட்டன்பர்க் திட்ட தளத்தில் எமிலி புராண்ட்டியின் படைப்புகள்
* புராண்ட்டி அருங்காட்சியகம்

பகுப்பு:ஆங்கில எழுத்தாளர்கள்
பகுப்பு:ஆங்கிலக் கவிஞர்கள்
பகுப்பு:பிரித்தானிய எழுத்தாளர்கள்
பகுப்பு:1818 பிறப்புகள்
பகுப்பு:1848 இறப்புகள்
டிராசிமீன் கோடு

**டிராசிமீன் கோடு** (*Trasimene Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாக்கப்பட்ட ஒரு பாதுகாவல் அரண்கோடு. இத்தாலியப் போர்த்தொடரின் போது நேச நாட்டுப் படை முன்னேற்றத்தைத் தடை செய்ய உருவாக்கப்பட்ட அரண் கோடுகளுள் இதுவும் ஒன்று.

மோண்ட்டி கசீனோ மற்றும் அன்சியோ சண்டைகளில் கிடைத்த வெற்றியால், நேச நாட்டுப் படைகள் ஜூன் 4, 1944ல் ரோம் நகரைக் கைப்பற்றின. இதனால் மத்திய இத்தாலியில் நிறுத்தப்பட்டிருந்த ஜெர்மானிய 14வது மற்றும் 10வது ஆர்மிகள் வேகமாகப் பின்வாங்கி அடுத்த பலமான அரண் நிலையான காத்திக் கோட்டை அடைய முயன்றன. அவை காத்திக் கோட்டினை அடையும் முன் சுற்றி வளைத்து அழிக்க நேச நாட்டுப் படைத் தலைவர்கள் முயன்றனர். விரட்டி வரும் நேச நாட்டுப் படைகளைத் தாமதப்படுத்த இத்தாலிய போர்முனைக்கான முதன்மை ஜெர்மானியத் தளபதி ஆல்பர்ட் கெஸ்சல்ரிங் டிராசிமீன் கோட்டினை உருவாக்கத் திட்டமிட்டார். ஜூன் 4-16, 1944 காலகட்டத்தில் பின்வாங்கும் ஜெர்மானிய படைப்பிரிவுகள் கைகோர்த்து ஒருங்கிணைந்து இந்த அரண்கோட்டினை உருவாக்கின. மேற்கே திரேனியக் கடற்கரையில் தொடங்கி டிராசிமீன் ஏரி வழியாக கிழக்கே ஏட்ரியாட்டிக் கடல் வரை இக்கோடு நீண்டது. இதனைத் தாக்கிய நேச நாட்டுப் படைகள் ஜூலை முதல் வாரம் இதனை ஊடுருவின. ஆனால் அதற்குள் பெரும்பான்மையான ஜெர்மானியப் படைப்பிரிவுகள் ஒழுங்கான முறையில் காத்திக் அரண்கோட்டுக்குப் பின்வாங்கி விட்டன.

## மேற்கோள்கள்

* 
*
* 

பகுப்பு:இத்தாலியப் போர்முனை (இரண்டாம் உலகப்போர்)
பகுப்பு:1944 நிகழ்வுகள்
மர்மரா கடல்

right|thumb|250px
**மர்மரா கடல்** (*Sea of Marmara*) ஆசியா மற்றும் ஐரோப்பாவுக்கு இடையே அமைந்துள்ள ஒரு உள்நாட்டுக் கடல். இதுவே கருங்கடலை ஏஜியக் கடலுடன் இணைக்கிறது; துருக்கியின் ஆசிய நிலப்பகுதிகளை அதன் ஐரோப்பியப் பகுதிகளிலிருந்து பிரிக்கிறது. போஸ்போரஸ் நீரிணை மர்மரா கடலை கருங்கடலுடன் இணைக்கிறது. தார்தனெல்சு நீரிணை மர்மராக் கடலை, மத்திய தரைக்கடலின் பிரிவான ஏஜியக் கடலுடன் இணைக்கிறது. இதன் பரப்பளவு 11,350 சதுர கி.மீ.; அதிகபட்ச ஆழம் 1,370 மீ.

## மேற்கோள்கள்

பகுப்பு:கடல்கள்
பகுப்பு:நடுநிலக் கடல்
பகுப்பு:துருக்கியின் புவியியல்
பகுப்பு:ஐரோப்பியப் புவியியல்
பகுப்பு:ஆசியப் புவியியல்
2011 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

## 2011 சட்டசபை தேர்தல் மாவட்ட வாரியாக ஓட்டுப்பதிவு
### [[திருவள்ளூர் மாவட்டம்]]

### [[சென்னை மாவட்டம்]]

### [[காஞ்சிபுரம் மாவட்டம்]]

### [[வேலூர் மாவட்டம்]]

### [[கிருஷ்ணகிரி மாவட்டம்]]

### [[தர்மபுரி மாவட்டம்]]

### [[திருவண்ணாமலை மாவட்டம்]]

### [[விழுப்புரம் மாவட்டம்]]

### [[சேலம் மாவட்டம்]]

### [[நாமக்கல் மாவட்டம்]]

### [[ஈரோடு மாவட்டம்]]

### [[திருப்பூர் மாவட்டம்]]

### [[நீலகிரி மாவட்டம்]]

### [[கோவை மாவட்டம்]]

### [[திண்டுக்கல் மாவட்டம்]]

### [[கரூர் மாவட்டம்]]

### [[திருச்சிராப்பள்ளி மாவட்டம்]]

### [[பெரம்பலூர் மாவட்டம்]]

### [[அரியலூர் மாவட்டம்]]

### [[கடலூர் மாவட்டம்]]

### [[நாகை மாவட்டம்]]
 
### [[திருவாரூர் மாவட்டம்]]
 

### [[தஞ்சை மாவட்டம்]]

### [[புதுக்கோட்டை மாவட்டம்]]

### [[சிவகங்கை மாவட்டம்]]

			
### [[மதுரை மாவட்டம்]]

### [[தேனி மாவட்டம்]]

### [[விருதுநகர் மாவட்டம்]]

### [[ராமநாதபுரம் மாவட்டம்]]

				
### [[தூத்துக்குடி மாவட்டம்]]

### [[திருநெல்வேலி மாவட்டம்]]

### [[கன்னியாகுமரி மாவட்டம்]]

## இதனையும் பார்க்கவும்
*தமிழ்நாடு சட்டமன்றத் தேர்தல், 2011
*2011 தமிழ்நாடு சட்டமன்றத் தேர்தல் முடிவுகள்
*தமிழகத் தேர்தல்களில் வாக்குப்பதிவு புள்ளிவிவரம்

=மேற்கோள்=
* http://www.elections.tn.gov.in/TNLA2011_VotesPolled.pdf
எக்ஸில்

**எக்ஸில்** பிரான்சில் இருந்து வெளிவந்த ஒரு தமிழ்ச் சஞ்சிகை. தற்போது நின்றுவிட்டது. 13 இதழ்கள் வெளிவந்தவை.  முதல் மூன்று இதழ்கள் ஜெபா. விஜி. கலைச்செல்வன் லக்ஸ்மி  ஸ்ராலின். கற்சுறா ஆகியோர் இணைந்து  வெளியிட்டார்கள். மூன்றாவது இதழுடன் முரண்பாடு( என்ன முரண்பாடு என்பது 4வத இதழின் முகப்பில் உள்ளது) கொண்டவர்களான கலைச் செல்வன் லக்ஸ்மி ஆகியோரை வெளியேற்றிய பின் ஜெபா விஜி ஸ்ராலின் கற்சுறா ஆகியோர் இணைந்து மிகுதி இதழ்களை வெளிக் கொண்டு வந்தனர்.எக்ஸில் வெளியீட்டகத்திற்கு ஊடாகப் பல நூல்கள் வெளிவந்துள்ளன. அவற்றுள் க. கலாமோகனின் நிஷ்டை  சக்கரவர்த்தியின் யுத்தத்தின் இரண்டாம் பாகம்  ஸ்ராலினின் தமிழீழப் புரட்டு மற்றும் மட்டக்களப்புத் தமிழகம் மீள் பதிப்பு ஆகியவை  அடங்கும்.  (தகவல்- பதிவு கற்சுறா-07 -04-2021)
## மேற்கோள்கள்

## வெளி இணைப்புகள்
*நூலகத் திட்டத்தில் எக்ஸில் இதழ்கள்
*புலம்பெயர் சஞ்சிகைகள் http://kathiyaalkal.blogspot.com/2009/03/blog-post_24.html

பகுப்பு:தமிழ் இதழ்கள்
பகுப்பு:நின்று போன தமிழ் இதழ்கள்‎
தொண்டைமானாறு

**தொண்டைமானாறு** (*Thondaimanaru*) இலங்கையின் யாழ்ப்பாண மாவட்டத்திலுள்ள வடமராட்சியின் பிரதேசங்களில் ஒன்று.

## தொண்டைமானாறு நீரேரி
கடலுடன் கலக்கும் தொண்டைமானாறு நீரேரி ஆனையிறவு முதல் நீண்டுள்ளது.

## செல்வச்சந்நிதி முருகன் ஆலயம்
வரலாற்றுப் பிரசித்தி பெற்ற தொண்டைமானாறு செல்வச்சந்நிதி முருகன் ஆலயம் இங்கு அமைந்துள்ளது. செல்வச்சந்நிதியில் ஓடும் நன்னீரேரி வல்லிநதி என்று முன்னர் அழைக்கப்பட்டது

## தொண்டைமானாறு வீரகத்திப்பிள்ளை மகாவித்தியாலயம்
இப்பிரதேசத்தின் ஒரேயொரு பாடசாலையாக தொண்டைமானாறு வீரகத்திப்பிள்ளை மகாவித்தியாலயம் அமைந்துள்ளது..இது ஆரம்பித்து நூறாண்டுகள் கடந்த பாடசாலையாகும். இதன் தாபகர் திரு சி. வீரகத்திப்பிள்ளை ஆவார். 

## வரலாற்றுச் சிறப்பு
200px|thumbnail|தொண்டைமானாறு பாலம்
*செல்வச் சந்நிதி
* தச்சன்கொல்லை சித்திவிநாயகர் ஆலயம்
*சங்கிலியன் ஆட்சிக்காலத்துடன் தொடர்புபட்ட வரலாற்று முக்கியத்துவம் மிக்க சில எச்சங்கள் இன்றும் இப்பிரதேசத்திலும் அயற்பிரதேசத்திலும் உள்ளன. அவற்றுள் முக்கியமானவை:-
* கெருடாவில் வீரமாகாளி அம்மன் ஆலயம்
* காட்டுப்புலம் கோட்டைகாடு 
* கெருடாவில் மண்டபக்காடு 
* தொட்டிலடி கந்தசுவாமி கோயில்  
கப்பல் கட்டும் தொழில் இப்பிரதேசத்தின் பண்டைய சிறப்புப் பெற்ற தொழிலாக இருந்துள்ளது.

## அறியப்பட்ட நபர்கள்
*மு. நவரத்தினசாமி, நீச்சல் வீரர்
*குந்தவை, எழுத்தாளர்

## மேற்கோள்கள்

## வெளியிணைப்பு
*thondaimanaru.org 

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
சுவாமி அஜராத்மானந்தா

**சுவாமி அஜராத்மானந்தா** (1950 - மே 21, 2011) கிழக்கிலங்கையில் மட்டக்களப்பு இராமகிருஷ்ண மட முதல்வராக இருந்தவர்.

## வாழ்க்கைச் சுருக்கம்
மட்டக்களப்பு வாழைச்சேனையின் தளவாய் என்ற ஊரைச் சேர்ந்த இவரின் இயற்பெயர் முத்துக்குமார். மட்டக்களப்பு சிவானந்தா தேசிய பாடசாலையில் கல்வி பயின்ற இவர் அங்கு படித்துக்கொண்டிருந்தபோதே ஆன்மிகத்தில் ஈடுபட்டார். பின்னர் இந்தியா சென்று அங்குள்ள இராமகிருஷ்ண மடத்தில் பணியாற்றியதுடன் குருப்பட்டத்தையும் அங்கேயே பெற்றுக்கொண்டார். இதனைத் தொடர்ந்து தனது 50வது வயதில் சுவாமியாக அறிவிக்கப்பட்டதுடன் இந்தியா மற்றும் கொழும்பில் உள்ள இராமகிருஷ்ண மடங்களில் பணியாற்றினார்.

1987 ஆம் ஆண்டு தொடக்கம் மட்டக்களப்பு இராமகிருஷ்ண மடத்தில் ஆன்மிகப் பணியாற்றி வந்த அஜராத்மானந்தா, சுவாமி ஜீவானந்த மகராஜ் மகாசமாதி அடைந்ததையடுத்து மட்டக்களப்பு இராமகிருஷ்ண மடத்தின் தலைவராகப் பணியாற்றி வந்தார்.

## மறைவு
சுவாமி அஜராத்மனாந்தா இந்தியாவிலுள்ள மருத்துவ மனையொன்றில் சிகிச்சை பெற்று மட்டக்களப்பிற்கு வந்த நிலையிலேயே மீண்டும் சுகயீனமுற்று மட்டக்களப்பு தனியார் மருத்துவ மனையில் 2011, மே 15 இல் சிகிச்சைக்காக அனுமதிக்கப்பட்டு மே 21 இல் காலமானார்.

## மேற்கோள்கள்

பகுப்பு:இலங்கையின் ஆன்மிகவாதிகள்
பகுப்பு:1950 பிறப்புகள்
பகுப்பு:2011 இறப்புகள்
பகுப்பு:இராமகிருட்டிண இயக்கத்தின் துறவிகள்
பகுப்பு:மட்டக்களப்பு மாவட்ட நபர்கள்
சீசர் சி கோடு

**சீசர் சி கோடு** (*Caesar C Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு. இது சீசர் கோடு என்றும் அழைக்கபப்ட்டது.

செப்டம்பர் 1943ல் நேச நாடுகள்  இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் ரோம் நகருக்கு மிக அருகே அமைந்திருந்தது சீசர் கோடு. இது இத்தாலியின் மேற்கு கடற்கரையில் ஓஸ்டியா நகரில் தொடங்கி ரோம் நகருக்கு தெற்கே ஆல்பன் குன்றுகள் வழியாக கிழக்கில் ஏட்ரியாட்டிக் கடற்கரையில் பெஸ்காரா நகர் வரை நீண்டது. இதன் மேற்கு புறத்தில், ரோம் நகருக்கு வடக்கே ரோம மாற்றுக் கோடு என்றொரு துணை அரண்நிலையும் அமைக்கப்பட்டிருந்தது. இக்கோட்டினை ஜெர்மானிய 14வது ஆர்மி பாதுகாத்து வந்தது. மே 30, 1944ல் ஜெர்மானியப் பாதுகாவல் படைகளை முறியடித்த அமெரிக்க 5வது ஆர்மியின் படைப்பிரிவுகள் சீசர் கோட்டை ஊடுருவின. பின்வாங்கிய ஜெர்மானியப் படைகள் டிராசிமீன் கோட்டுக்குப் பின்வாங்கின. ஜூன் 4, 1944 அன்று ரோம் நகரம் நேச நாட்டுப் படைகளால் கைப்பற்றப்பட்டது. 

பகுப்பு:இத்தாலியப் போர்முனை (இரண்டாம் உலகப்போர்)
பகுப்பு:1944 நிகழ்வுகள்
பொய்கைநல்லூர்

**பொய்கைநல்லூர்** தமிழ்நாட்டில் வேலூர் மாவட்டம், அரக்கோணம் வட்டத்தில் உள்ளது. இந்த ஊர் கி.மு. 720 ஆண்டு முதலே இருப்பது கண்டுபிடிக்கப்பட்டுள்ளது. அங்குள்ள பெருமாள் கோயில் கல்வெட்டு இதனை உறுதி செய்கிறது. பழம்பெரும் கோயில்கள் பல இங்கு உள்ளன. இங்கு மிகவும் பிரபலம் துர்கை அம்மன் கோயில் ஆகும். இதற்கு பெரிய தேர் ஒன்றும் உள்ளது. இது காஞ்சிபுரம் தேரை விட சற்று சிறியது.

பகுப்பு:வேலூர் மாவட்டத்திலுள்ள ஊர்களும் நகரங்களும்
க. சண்முகம்பிள்ளை

**கந்தசாமி சண்முகம்பிள்ளை** (சூலை 21, 1917 - மே 14, 2010) இலங்கையைச் சேர்ந்த மிருதங்கக் கலைஞர். இலங்கை வானொலியில் 34 ஆண்டுகள் மிருதங்கக் கலைஞராகப் பணியாற்றியவர்.

## வாழ்க்கைக் குறிப்பு
சண்முகம்பிள்ளை யாழ்ப்பாணம், இணுவில் என்னும் கிராமத்தில் கந்தசாமி, தங்கமுத்து ஆகியோருக்குப் பிறந்தார். இவருடைய தந்தை கந்தசாமி ஒரு சிறந்த கருநாடக இசைக் கலைஞர் ஆவார். சண்முகம்பிள்ளை தமிழ்நாட்டில் மிருதங்க வித்துவான் குற்றாலம் சிவவடிவேல் பிள்ளையிடம் 1938 முதல் 1940 வரை இரண்டு ஆண்டு காலம் குருகுலவாசம் செய்து பயிற்சி பெற்றார். யாழ்ப்பாணத்தில் நடைபெற்ற இசைக் கச்சேரிகளில் மிருதங்கம் வாசித்து பாராட்டுகளையும் பெற்றார்.

1942 ஆம் ஆண்டு ஏப்ரல் மாதம் புல்லாங்குழல் வித்துவான் ஆர். மூர்த்தி ஐயர் சண்முகம்பிள்ளையை இலங்கை வானொலியில் இசைக் கச்சேரி செய்வதற்காக கொழும்புக்கு அழைத்து வந்தார். இலங்கை வானொலி தமிழ்ப் பிரிவுக்குப் பொறுப்பாக அன்றைய காலத்தில் இருந்தவர் சோ. சிவபாதசுந்தரம். அவர் சண்முகம்பிள்ளையின் திறமையைக் கவனித்து இவரைக் கொழும்பிலேயே நிரந்தரமாக வந்து தங்குமாறு வேண்டிக் கொண்டார். அதற்கிணங்க சண்முகம்பிள்ளை கொழும்பிலேயே நிரந்தரமாக தங்கி விட்டார். கொழும்பு வானொலியில் கிழமைக்கு மூன்று நாட்கள் இசைக் கச்சேரி நடைபெறும். அவற்றில் சண்முகம்பிள்ளை கலந்து கொண்டார். 1952 ஆம் ஆண்டில் சண்முகம்பிள்ளை இலங்கை வானொலியில் “super grade“ இசைக்கலைஞராக ஆக நியமனம் பெற்றார். 1976 ஆம் ஆண்டில் இவர் ஓய்வு பெற்றார்.

## விருதுகளும் பட்டங்களும்
* “லயவாதி”, “கலாமான்ய”, “கலாபூஷணம்”, “கலாநிதி” ஆகிய பட்டங்கள் இவருக்கு வழங்கப்பட்டன.

## குடும்பம்
சண்முகம்பிள்ளையின் மனைவி விஜயலட்சுமி சண்முகம்பிள்ளை ஒரு நடன ஆசிரியை. இவர்களின் பிள்ளைகள் கலாபூசணம் பிரகதா தில்லைநடராஜா, “கலாசூரி” வாசுகி ஜெகதீஸ்வரன் ஆகியோரும் பிரபலமான நடன ஆசிரியைகள் ஆவர். மகன் எஸ். விஸ்வநாதன் இலங்கையின் தேசியத் தொலைக்காட்சி நிறுவனமான ரூபவாகினியின் தமிழ்ப் பிரிவுப் பணிப்பாளராக இருந்தவர்.

## உசாத்துணை
* *சிறந்த மிருதங்க வித்துவானாகப் பிரகாசித்த கலாபூஷணம் சண்முகம்பிள்ளை*, எழுதியவர்: கலாபூஷ்ணம் செல்லத்தம்பி மாணிக்கவாசகர், வீரகேசரி, மே 14, 2011

பகுப்பு:ஈழத்து வானொலிக் கலைஞர்கள்
பகுப்பு:இலங்கையின் மிருதங்கக் கலைஞர்கள்
பகுப்பு:ஈழத்துக் கருநாடக இசைக் கலைஞர்கள்
பகுப்பு:1917 பிறப்புகள்
பகுப்பு:2010 இறப்புகள்
பகுப்பு:இணுவில் நபர்கள்
பகுப்பு:யாழ்ப்பாண மாவட்ட மக்கள்
மக்தலேனா தே பாசி

**புனித மரிய மக்தலேனா தே பாசி** (ஏப்ரல் 2, 1566 – மே 25, 1607) என்பவர் ஒரு இத்தாலிய உரோமன் கத்தோலிக்க புனிதரும், கர்மேல் சபைத் துறவியும், கிறித்தவ சித்தரும் ஆவார்.

## வாழ்க்கைக் குறிப்பு

புனித மரிய மக்தலேனா தே பாசி, இத்தாலிய மறுமலர்ச்சியில் முக்கியப் பங்கு வகித்த, உயர் குடியும் (noble family), செல்வந்தருமாகிய பாசி (Pazzi) குடும்பத்தைச் சேர்ந்தவர் ஆவார். இவரின் திருமுழுக்கு பெயர் கத்ரினா என்பதாகும். இவர் தனது 12-ஆம் அகவையில், தன் தாயின் முன்நிலையில் முதல் பரவச நிலையை (ecstasy) அடைந்தார். இதன் பின் பல முறை இவ்வகையான அனுபவங்களைப் பெற்றார். தனது 14-ஆம் அகவையில் துறவற சபையில் சேர்ந்தாலும், அவரின் குடும்பத்தின் எதிர்ப்பால், திருப்பி அனுப்பப்பட்டார். அவரது குடும்பத்தினர் அவரை திருமணம் செய்ய கட்டாயப்படுத்தின போதும், அவர்களது மனதை மாற்றி, தன் 16-ஆம் அகவையில் கர்மேல் சபையில் சேர்ந்து, மரிய மக்தலேனா என்னும் பெயரை, தன் துறவற பெயராகக் கொண்டார். தன் வாழ்நாள் முழுவதும், கடும் தவமும், செபமும் செய்து வந்தார்.

## புனிதர் பட்டமளிப்பு
இவரின் இறப்புக்குப் பின், பல புதுமைகள் நிகழ்ந்ததால், இவருக்கு முத்திப்பேறு பெற்ற பட்டம் அளிப்பதற்கான முயற்சிகள் திருத்தந்தை ஐந்தாம் பவுலின் ஆட்சியில் துவங்கி திருத்தந்தை எட்டாம் அர்பனின் ஆட்சியில் 1626-இல் வழங்கப்பட்டது. எனினும் 62 ஆண்டுகளுக்குப் பின்னரே திருத்தந்தை பத்தாம் கிளமெண்டால், ஏப்ரல் 28, 1669 அன்று புனிதர் பட்டம் அளிக்கப்பட்டது.

## விழா நாள்
இவரின் புனிதர் பட்டமளிப்பின் போது, இவரது விழா நாள், இவரின் இறந்த நாள் ஆகிய, 25 மே எனக்குறிக்கப்பட்டது. ஆனால் 1725-இல் அந்நாள் புனித திருத்தந்தை எட்டாம் கிரகோரிக்கு ஒதுக்கப்பட்டதால் 29 மே-க்கு நகர்த்தப்பட்டது. 1969-இல் நடந்த மாற்றத்தில் மீண்டும் 25 மே-க்கு நகர்த்தப்பட்டது.

## வெளி இணைப்புகள்
* மக்தலேனா தே பாசியின் வாழ்க்கை வரலாறு (புத்தகம்) 
* மக்தலேனா தே பாசியைப்பற்றிய இணையதளங்கள் 
*
*  

பகுப்பு:1566 பிறப்புகள்
பகுப்பு:1607 இறப்புகள்
பகுப்பு:கிறித்தவ சித்தர்கள்
பகுப்பு:கத்தோலிக்க இறையியலாளர்கள்
பகுப்பு:கிறித்தவப் புனிதர்கள்
பகுப்பு:கார்மேல் சபையினர்
பகுப்பு:அழியா உடல் உள்ள கிறித்தவப் புனிதர்கள்
ஆரிய வைசியர்

தமிழ்நாட்டில் இருக்கும் சாதிகளில் ஆரிய வைசியர் எனப்படும் சாதியும் ஒன்று ஆகும். இந்த சாதியினர் தெலுங்கு மொழியைப் பேசுகின்றனர். இவர்கள் பெரும்பான்மையாக வணிகத் தொழிலில் ஈடுபட்டுள்ளனர். ஆரிய வைசியர்களின் குலதெய்வம் வாசவி ஸ்ரீ கன்னிகாபரமேஸ்வரி அம்பாள் ஆவார். இவர்கள் பாரம்பரியமாக சைவ உணவு உட்கொள்பவராக உள்ளவர்கள். முன்பு *கோமுட்டி செட்டி* என்று அழைக்கப்பட்டவர்கள் தற்போது ஆரிய வைசியர் என்று அழைக்கப்பட விரும்புகின்றனர். இவர்கள் சைவ,  வைணவ கடவுள்களை வணங்குபவர்களாக உள்ளனர்.

## புகழ்பெற்ற சில ஆரிய வைசியர்கள்
* நம்பெருமாள் செட்டியார்

## மேற்கோள்கள்

பகுப்பு:சாதிகள்
பகுப்பு:தெலுங்குச் சமூகங்கள்
பகுப்பு:வைசியர்
ஆறாம் போனிஃபாஸ் (திருத்தந்தை)

**[[திருத்தந்தை]] ஆறாம் போனிஃபாஸ்**, ரோம் நாட்டினர் ஆவார். சுமார் ஏப்ரல் 896-ஆம் ஆண்டு, திருத்தந்தை ஃபொர்மோசுஸின் மரணத்திற்குப் பிறகு நிகழ்ந்த கலவரத்தினால் தேர்ந்தெடுக்கப்பட்டார். ஆட்சிக்கு வருவதற்கு முன்பே இருமுறை குருவாகவும், துணை திருத்தொண்டராகவும் இருந்தபோது தன் பதவியை இழக்க நேர்ந்தது. and by others to have been forcibly ejected to make way for Stephen VI, the candidate of the Duchy of Spoleto party.

வெறும் 15 நாள் ஆட்சிக்குப்பின் கீல்வாதத்தால் இறந்ததாக நம்பப்படுகின்றது. ஆனால் வேறு சிலர் ஸ்பொலித்தோக்களின் (Spoleto) கட்டாயத்தினால், ஆறாம் ஸ்தேவானை திருத்தந்தையாக்க பதவி விலகினார் எனகின்றனர்.

898-ஆம் ஆண்டு திருத்தந்தை ஒன்பதாம் யோவானால் கூட்டப்பெற்ற சங்கத்தில் இவரது திருப்பீடத் தேர்தல் செல்லாததாக அறிவிக்கப்பட்டது.

## மேற்கோள்கள்

பகுப்பு:திருத்தந்தையர்கள்
பகுப்பு:இத்தாலியர்
பகுப்பு:இத்தாலிய திருத்தந்தையர்கள்
பகுப்பு:896 இறப்புகள்
7

கிபி ஆண்டு **7** (**[[ரோம எண்ணுருக்கள்|VII]]**) என்பது ஜூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "மெட்டெல்லசு மற்றும் நிர்வா ஆகியோரின் ஆட்சி ஆண்டு" (“Year of the Consulship of Metellus and Nerva”) எனவும், "ஆண்டு 760" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 7 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது ஏழாம் ஆண்டாகும். இதற்கு முந்தைய ஆண்டு கிபி 6 ஆகும்.

## நிகழ்ச்சிகள்

### இடம் வாரியாக
#### ரோமப் பேரரசு
* இல்லிரியான்ஸ் ரோம ஆட்சிக்கு எதிராக கிளர்ச்சி செய்கின்றனர்.
* பன்னோனியான்ஸ் டால்மேடியன் மற்றும் இல்லிரியான்ஸ் ஆகியோருக்கு எதிராக கிளர்ச்சி செய்கின்றனர்.
* கான்கார்டின் கோவில் கட்ட தொடங்கப்பட்டது.

#### ஆசியா
* வோநோனஸ் I பார்தியாவின் மன்னனாகிறான்.

## பிறப்புகள்
*திராசுஸ் சீசர் (இறப்பு: 33). ஜெர்மானிகஸ் மற்றும் ஆக்ரிப்பினா ஆகியோரின் மகனாவார்.
*டொமிதியாஸ் கார்புளோ (இறப்பு: 67). இவர் ரோம நாட்டு படைகளின் தளபதியாவார்.

## இறப்புகள்
* அதேனோடொரஸ் கேனனிட்ஸ் (பிறப்பு: கிமு 74), மெய்யியலாளர்.

பகுப்பு:7
பகுப்பு:0கள்

## மேற்கோள்கள்
8

கிபி ஆண்டு **8** (**[[ரோம எண்ணுருக்கள்|VIII]]**) என்பது ஜூலியன் நாட்காட்டியில் ஞாயிற்றுக்கிழமையில் ஆரம்பமான நெட்டாண்டு  ஆண்டு ஆகும். அக்காலத்தில் இவ்வாண்டு "கமில்லசு மற்றும் குவின்க்டிலியானசு ஆகியோரின் ஆட்சி ஆண்டு" (“Year of the Consulship of Camillus and Quinctilianus”) எனவும், "ஆண்டு 761" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 8 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது எட்டாம் ஆண்டாகும். இதற்கு முந்தைய ஆண்டு கிபி 7 ஆகும்.

## நிகழ்வுகள்

### இடம் வாரியாக
#### ரோமப் பேரரசு
*ஆகஸ்ட் 3 – ரோம தளபதி திபெரியாஸ் டால்மேதியான்களை பதினஸ் ஆற்றில் தோற்கடித்தார்.

#### ஆசியா
* வோநோனஸ் I பார்தியாவின் மன்னனாகிறான்.

## பிறப்புகள்
*டைடஸ் ப்ளேவியஸ் சபினஸ் (இ. 69)
## இறப்புகள்
* மார்கஸ் வலேரியஸ் மேச்சல்ல கார்வினஸ் (பி. கிமு 64) ரோம தளபதி.

பகுப்பு:8
பகுப்பு:0கள்

## மேற்கோள்கள்
10கள்

[thumb|300x300px| ரோமானிய பேரரசர் [திபேரியசு|டைபீரியஸின் மார்பளவு சிலை (  ), இவர் தசாப்தத்தின் பெரும்பகுதிக்கு ஆட்சி செய்தார்.]]

**10களின்** தசாப்தம் ஜனவரி 1, கிபி 10, டிசம்பர் 31, கிபி 19 வரை நீடித்தது.

ஐரோப்பாவில், இந்த தசாப்தத்தில் ஜெர்மானியாவில் ஆரம்பகால ஏகாதிபத்திய பிரச்சாரங்கள் முடிவடைந்தது. ஜெர்மானிக்கஸ் தலைமையிலான உரோமானியப் படைகள் கி.பி 16 இல் இடிஸ்டாவிசோ போரில் ஜெர்மானிய பழங்குடியினரை தோற்கடித்தது. அடுத்த ஆண்டில், மரோபோடியஸ் மற்றும் ஆர்மினியஸ் இடையே ஒரு போர் வெடித்தது . ஆப்பிரிக்காவில், டக்ஃபரினாஸ் தனது சொந்த முசுலமி பழங்குடியினரையும், பிற பெர்பர் பழங்குடியினரின் தளர்வான மற்றும் மாறிவரும் கூட்டணியையும் வட ஆபிரிக்காவில் உரோமானியர்களுக்கு எதிரான போரில் பேரரசர் திபேரியசின் ஆட்சியின் போது (கி.பி. 14-37) வழிநடத்தினார். ஆர்மீனிய அர்தாக்சியத்து வம்சம் உரோமானியர்களால் தூக்கியெறியப்பட்டது. சீனாவில், சின் வம்சத்தின் பேரரசர் வாங் மாங்கிற்கு எதிராக சிவப்பு புருவங்கள் கிளர்ச்சி வெடித்தது. கொரியாவில், டோங்புயோ இராச்சியத்தின் ஆட்சியாளரான டேசோ, தனது படைகளை மீண்டும் கோகுரியோவிற்கு அழைத்துச் சென்றார். இந்த நேரத்தில், கோகுரியோவின் இளவரசரான முஹ்யுல், கோகுரியோவின் படைகளை நன்கு திட்டமிட்டு பதுங்கியிருந்து வழிநடத்தி, டேசோவின் அனைத்து இராணுவத்தையும் படுகொலை செய்தார். டோசாவும்  அவனது சில ஆட்களும் மட்டும் தப்பிச் சென்றனர்.

10 களின் இலக்கியப் படைப்புகளில் பண்டைய உரோமானியக் கவிஞர் ஆவிட், *டிரிஸ்டியா* மற்றும் *எபிஸ்டுலே எக்ஸ் பொன்டோ ஆகியோரின் படைப்புகள் அடங்கும்,* அதே நேரத்தில் நிகோலசு தமாசுகசு பேரரசர் அகஸ்டஸின் வாழ்க்கை வரலாற்றை எழுதினார்.

உரோமானியப் பேரரசில், பேரரசு முழுவதும் சோதிடச் செயல்களுக்கு குறிப்பாக சோதிடத்தின் மீது தடை விதிக்கப்பட்ட அரசாணை வெளியிடப்பட்டது. ஒரு வாடிக்கையாளருக்கும் பயிற்சியாளருக்கும் இடையில் ஏதேனும் ஒரு ஆலோசனையை குறைந்தபட்சம் ஒரு மூன்றாம் தரப்பு சாட்சியுடன் நடத்துவது மற்றும் ஒருவருடைய மரணம் பற்றிய விசாரணையைத் தடை செய்வதும் அரசாணைக்கு தேவைப்பட்டது. ஒரு பெரிய பூகம்பம் அனத்தோலியாவின் ஆசியாவின் ரோமானிய மாகாணத்தில் லிடியா பகுதியில் குறைந்தது பன்னிரண்டு நகரங்களை அழித்தது. சீனாவில், கி.பி 11 இல் மஞ்சள் ஆற்றில் பெரும் வெள்ளப்பெருக்கு ஏற்பட்டது. இது அடுத்த தசாப்தத்தில் சின் வம்சத்தின் வீழ்ச்சியைக் கொண்டுவர உதவியதாகக் கருதப்படுகிறது.

வரலாற்றாளர் மேனிங் (2008) கி.பி.10 இல் உலக மக்கள்தொகை 241 மில்லியன் என தற்காலிகமாக மதிப்பிடுகிறார்.

## மக்கள்தொகையியல்
நம்பகமான மக்கள்தொகை தரவு இல்லாததால், 1 ஆம் நூற்றாண்டில் உலக மக்கள்தொகையின் மதிப்பீடுகள் பெருமளவில் வேறுபடுகின்றன, கி.பி. 1க்கான மதிப்பீடுகள் 150  முதல் 300  மில்லியன் வரை வேறுபடுகின்றன. மக்கள்தொகை ஆய்வாளர்கள் பொதுவாக பழங்காலத்தில் பெரும்பாலான குறிப்பிட்ட ஆண்டுகளை மதிப்பிட முயற்சிப்பதில்லை. மாறாக கி.பி. 1 அல்லது கி.பி. 200 போன்ற சுற்று ஆண்டுகளுக்கான தோராயமான எண்களைக் கொடுக்கிறார்கள். இருப்பினும், மேனிங் (2008) உடன் தற்காலிகமாக உலக மக்கள்தொகையை இன்னும் குறிப்பிட்ட ஆண்டுகளில் மறுகட்டமைக்கும் முயற்சிகள் மேற்கொள்ளப்பட்டன. கி.பி 10 இல் உலக மக்கள் தொகை 241 மில்லியன் என மதிப்பிடப்பட்டுள்ளது. 

## குறிப்பிடத்தக்க மக்கள்

* சீசர் அகஸ்டஸ், உரோமானியப் பேரரசர் ( கிமு 27 - கிபி 14 )
* திபேரியசு, ரோமானியப் பேரரசர் ( கி.பி. 14-37 )
* ஜெர்மானிக்கஸ், உரோமன் படைத் தளபதி 

## சான்றுகள்

பகுப்பு:10கள்
3-ஆம் நூற்றாண்டு

thumb|300px| கிபி 3ம் நூற்றாண்டின் ஆரம்பத்தில் கீழைத்தேய அரைக்கோளம்.
thumb|300px| கி.பி. 250இல் கீழைத்தேய அரைக்கோளம்.
thumb|300px|கிபி 3ம் நூற்றாண்டின் இறுதியில் கீழைத்தேய அரைப்பகுதி.

**3-ஆம் நூற்றாண்டு** என்ற காலப்பகுதி ஜூலியன் நாட்காட்டியின் படி கிபி 201 தொடக்கம் கிபி 299 வரையான காலப்பகுதியை குறிக்கிறது. இக்காலப் பகுதி தொன்முறை யுகமாகக் கருதப்படுகிறது.

## குறிப்பிடத்தக்கவர்கள்
* கார்னேலியாஸ், ரோம பாதிரியார்
* லியு ஹுய், சீன கணிதவியலாளர்
* லியு பி, சு நாட்டினை நிறுவியவர்.
* கோவ் கோவ், வேய் நாட்டினை நிறுவியவர்.
* அலேசேன்றியாவின் பப்பஸ், கிரேக்க கணிதவியலாளர்.
* நாகார்ஜுனா, புத்தத் துறவி
* சிப்ரியன், கார்தேஜ் பாதிரியார்

## கண்டுபிடிப்புகள்
* சிரியாவின் ராணிக்காக முதன்முதலாக மூக்குக்கண்ணாடி செய்யப்பட்டது.
* அம்புகளை எய்து கொண்டே இருக்கும் கருவி செய்யப்பட்டது.

## மேற்கோள்கள்


பகுப்பு:1-ஆம் ஆயிரமாண்டு
பகுப்பு:நூற்றாண்டுகள்
4-ஆம் நூற்றாண்டு

thumb|300px| கிபி 4ம் நூற்றாண்டின் ஆரம்பத்தில் கீழைத்தேய அரைக்கோளம்.
thumb|300px| கிபி 4ம் நூற்றாண்டின் இறுதியில் கீழைத்தேய அரைப்பகுதி.

**4ம் நூற்றாண்டு** என்ற காலப்பகுதி ஜூலியன் நாட்காட்டியின் படி கிபி 301 தொடக்கம் கிபி 399 வரையான காலப்பகுதியை குறிக்கிறது.

## நிகழ்ச்சிகள்
* 337 – கான்ஸ்டன்டைன் I சாவதற்கு முன் கிருத்துவராக மாற்றப்பட்டார்.
* 395 – தியோடோசியஸ் I இறந்தார். இதன் விளைவாக ரோம நாடு நிரந்தரமாக பிரிந்தது.

## குறிப்பிடத்தக்கவர்கள்
* கான்ஸ்டன்டைன் I (306-337), ரோமப் பேரரசர்
* தியோடோசியஸ் I (378-395), ரோமப் பேரரசர்
* குமரஜீவா(344-413) இந்திய புத்தத் துறவி
* டாவ்-உன்(312-385), சீன புத்தத் துறவி

## மேற்கோள்கள்


பகுப்பு:1-ஆம் ஆயிரமாண்டு
பகுப்பு:நூற்றாண்டுகள்
காந்தி-இர்வின் ஒப்பந்தம்

**காந்தி-இர்வின் ஒப்பந்தம்** (*Gandhi–Irwin Pact*) என்பது மார்ச் 5, 1931ல் மகாத்மா காந்திக்கும் இந்திய வைசுராய் இர்வின் பிரபுவுக்கும் இடையே ஏற்பட்ட ஒரு ஒப்பந்ததைக் குறிக்கிறது. இது டெல்லி ஒப்பந்தம் / தில்லி ஒப்பந்தம் என்றும் அழைக்கப்படுகிறது. 1930 சட்டமறுப்பு இயக்கத்துக்குப் பின்னர் காலனிய ஆட்சியாளர்கள் மற்றும் விடுதலை இயக்கத்தினர் இடையே நடைபெற்ற முதல் அதிகாரப் பூர்வ சமரசப்பேச்சு வார்த்தை இது. இரு தரப்பினரும் தங்கள் முந்தைய நிலைகளைத் தளர்த்தி பல மாற்றங்களுக்கு ஒப்புக் கொண்டனர்.

இந்திய தேசிய காங்கிரசு ஒப்புக் கொண்டவை:
*சட்டமறுப்பு இயக்கத்தைக் கைவிடல்
*இந்திய வட்டமேசை மாநாடுகளில் பங்கேற்றல்

காலனிய அரசு ஒப்புக் கொண்டவை:
*சட்டமறுப்பு இயக்கத்தில் பங்கு கொண்டு கைதான அரசியல் கைதிகளை விடுவித்தல்
*இந்திய தேசிய காங்கிரசின் செய்ல்பாடுகளைக் கட்டுப்படுத்தும் அவசர காலச் சட்டங்களையும் விலக்கிக் கொள்ளுதல்
*உப்பு மீதான வரியை இரத்து செய்து, இந்தியர்களுக்கு உப்பு உற்பத்தி செய்ய அனுமதி அளித்தல்
*கள்ளுக்கடைகள் மற்றும் வெளிநாட்டுத் துணிக் கடைகளை மறியல் செய்ய காங்கிரசாரை அனுமதித்தல்
*பறிமுதல் செய்யப்பட்ட சத்தியாகிரகிகளின் சொத்துக்களை திருப்பி ஒப்படைத்தல்

மூன்று வாரகால பேச்சுவார்த்தைக்குப் பின்னர் ஏற்பட்ட இவ்வொப்பந்தத்தின் விளைவாக காங்கிரசு இரண்டாவது வட்ட மேசை மாநாட்டில் கலந்து கொண்டது.

பகுப்பு:இந்திய விடுதலைப் போராட்டம்
பகுப்பு:1931இல் அரசியல்
மின்முனை

**மின்வாய்** (*electrode*) அல்லது **மின்முனை** எனப்படுவது, ஒரு மின் கருவி அல்லது மின் உறுப்பினுள் மின்னோட்டம் உள்நுழைந்து பாயவும், வெளியேறிப்போகவும் துணையாக உள்ள கடத்திகள்.

## மின்வேதியியக் கரைசலில் நேர்மின்முனையும், எதிர்மின்முனையும்
ஒரு கொள்கலத்தில் இருக்கும் மின்வேதியக் கரைசலின் உள்ளே, அக்கரைசலில் மின்னோட்டம் பாய, அக்கரைசலோடு தொட்டுக்கொண்டு இருக்கும் மின் முனைகள், நேர்மின்முனை (ஆனோடு) என்றும், எதிர்மின்முனை (காத்தோடு) என்றும் அழைக்கப்படும். ஆங்கிலத்தில் ஆனோடு (நேர்மின்முனை), காத்தோடு (எதிர்மின்முனை) என்னும் சொற்கள் குழப்பம் ஏற்படுத்தவல்லன. இவைற்றைப் புரிந்து கொள்ள முனைகளின் வடிவமைப்பை விட, அவற்றின் செயற்பாடே முதன்மையானது. மின்னோட்டம் பாயும் பொழுது எங்கிருந்து நேர்மின்மம் (கரைசலுக்குள்) புறப்படுகின்றதோ அந்த மின்முனை நேர்மின்முனை (ஆனோடு) எனப்படும். கரைசலுக்குள் எந்த மின்முனையில் இந்த நேர்மின்மங்கள் வந்து சேர்கின்றனவோ அது எதிர்மின்முனை (காத்தோடு) எனப்படும். நேர்மின்மங்களுக்கு மாறாக எதிர்மின்மங்கள் அல்லது எதிர்மின்னிகளைக் கருத்தில் கொண்டால், நேர்முனையில் (ஆனோடில்) *எதிர்மின்னிகள்* வந்து சேரும். எதிர்மின்முனை, எதிர்மின்னிகளை உமிழும்(எதிர்மின்முனையில் இருந்து எதிர்மின்னிகள் (கரைசலுள்) புறப்பட்டு நேர்மின்முனையை நோக்கி நகரும்.

*கரைசலுக்கு வெளியே*, நேர்மின்முனை என்பது நேர்மின்மங்களை தன்னுள் வாங்குவது. எதிர்மின்முனை (காத்தோடு) என்பது *கரைசலுக்கு வெளியே*  நேர்மின்மங்களை உமிழும் மின்முனை.

மின்வேதிக்கலங்களில் (electrochemical cells) நேர்மின்முனையில் (ஆனோடில்) ஆக்சிசனேற்றம் நிகழும். எதிர்மின்முனையில் (காத்தோடில்) ஆக்க்சிசனிறகக்ம் (அல்லது எதிர்மின்னியேற்றம்) நிகழும்.

## முதன்மைக் கலம்
முதன்மைக் கலங்கள் எனப்படுபவை அவற்றின் மின் பிறப்பித்தலுக்கான மின்னிரசாயனத் தாக்கங்கள் மீள்வழியில் நடைபெறாத கலங்களாகும். எனவே இவற்றை மீண்டும் மீண்டும் மின்னேற்றிப் பயன்படுத்த முடியாது. ஆதலால் இவற்றின் அனோட்டும் கதோட்டும் நிலையானதாக இருக்கும். அனோட்டு எப்போதும் மறை மின்வாயாக இருக்கும்.

## துணைக்கலங்கள்
துணைக் கலங்கள் எனப்படுபவை மீண்டும் மீண்டும் மின்னேற்றிப் பயன்படுத்தக்கூடிய கலங்களாகும். இவற்றின் மின்னிரசாயனத் தாக்கங்கள் மீள்வழியாக நடைபெறக் கூடியவை. இவற்றில் மின்னேற்றம் செய்யப்படும் போது அனோட்டு நேர் முடிவிடமாகவும், கதோட்டு மறை முடிவிடமாகவும் தொழிற்படும். ஆனல்  மின்னிறக்கம் நடைபெறும் போது முதன்மைக் கலம் போலவே அனோட்டு மறை முடிவிடமாகவும் கதோட்டு நேர் முடிவிடமாகவும் தொழிற்படும்.

## மேற்கோள்கள்

பகுப்பு:மின் உறுப்புகள்
பகுப்பு:மின் கடத்திகள்
பகுப்பு:மின்முனைகள்
மூன்றாம் யோவான் (திருத்தந்தை)

**மூன்றாம் யோவான்** 561 முதல் ஜூலை 13, 574 வரை திருத்தந்தையாக இருந்தவர்.

ரோம் நகரின் முக்கிய குடும்பத்தில் இவர் பிறந்தார்,

திருத்தந்தையர்களில் வரலாற்றாசிரியர்களால் (Liber Pontificalis) இவர் முதலாம் அனஸ்தாசியுஸின் மகன் என அழைக்கப்படுகின்றார். இவரின் தந்தைக்கு இலஸ்டிரியஸ் (illustris) என்ற பட்டம் அளிக்கப்பட்டுள்ளது. இவரின் தந்தை உரோம ஆட்சிப்பேரவையின் உறுப்பினராக இருந்திருக்கக்கூடும்.

இவர் 13-ஆண்டுகள் ஆட்சி செய்திருப்பினும், இவரைப்பற்றி மிகக் குறைந்த அளவே தகவல் உள்ளது. இதற்கு முக்கியக் காரணம் இவர் ஆட்சி செய்தது லோம்பார்ட் (Lombard invasion) தாக்குதலின் போது ஆகும். ஆகவே இவரின் வரலாற்றைப்பற்றிய எல்லா ஆவணங்களும் லோம்பார்டுகளால் அழிக்கப்பட்டிருக்கலாம். திருத்தந்தையர்களில் வரலாற்றில் (Liber Pontificalis) இவர் ஜூலை 13, 574 அன்று மரித்ததாக குறிக்கப்பட்டுள்ளது.

## மேற்கோள்கள்

## வெளி இணைப்புகள்
* 
* 

பகுப்பு:574 இறப்புகள்
பகுப்பு:திருத்தந்தையர்கள்
பகுப்பு:இத்தாலியர்
பகுப்பு:இத்தாலிய திருத்தந்தையர்கள்
வாலண்டைன் (திருத்தந்தை)

திருத்தந்தை **வாலண்டைன்**, (இலத்தீனில்: *Valentinus*), 827-ஆம் ஆண்டில் முப்பது அல்லது நாற்பது நாட்கள் மட்டுமே திருத்தந்தையாக இருந்தவர்.

உரோம் நகரில் பிறந்த இவர், திருத்தந்தை முதலாம் பாஸ்காலால் (817–824) முதன் முதலில் திருத்தொண்டர் பட்டம் அளிக்கப்பட்டவர் என திருத்தந்தையர்களில் வரலாறு (Liber Pontificalis) கூறுகின்றது. இந்த ஆவணம் இவரது காலத்தில் எழுதப்பட்டது என்பதாலும், திருத்தந்தை இறப்புக்கு பின் எழுதப்பட்டதென்பதாலும் இது நம்பத்தக்கதாகக் கருதப்படுகின்றது.

இதைத்தவிர இவரைப்பற்றிய தகவல் வேறில்லை.

## வெளி இணைப்புகள்
*
*Vita Operaque by Migne Patrologia Latina with analytical indexes

பகுப்பு:827 இறப்புகள்
பகுப்பு:இத்தாலியர்
பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
பகுப்பு:780 பிறப்புகள்
அன்க்கோனா சண்டை

**அன்க்கோனா நடவடிக்கை** (*Battle of Ancona*) என்பது இரண்டாம் உலகப் போரின் போது நடைபெற்ற ஒரு நீர்நிலத் தாக்குதல். இத்தாலியப் போர்த்தொடரின் ஒரு பகுதியான இதில் நேச நாட்டுப் படைகள் ஜெர்மானியர்களிடமிருந்து அன்க்கோனா துறைமுகத்தைக் கைப்பற்றின.  

செப்டம்பர் 1943ல் இத்தாலி மீது படையெடுத்த நேச நாட்டுப் படைகள் பத்து மாதகால கடும் சண்டைக்குப் பின்னர் தெற்கு மற்றும் மத்திய இத்தாலியைக் கைப்பற்றின. வடக்கு இத்தாலியை நொக்கி முன்னேறிக் கொண்டிருந்த அவற்றுக்குத் தேவையான தளவாடங்கள் தெற்கு இத்தாலியத் துறைமுகங்கள் மூலம் இறக்குமதி செய்யப்பட்ட வந்தன. தளவாடங்கள் நகர்த்தப்படும் தூரத்தைக் குறைக்க, வடக்கு இத்தாலியில் ஒரு துறைமுகத்தைக் கைப்பற்றி அதன் மூலம் தளவாட வழங்கலை மேற்கொள்ள நேச நாட்டுத் தளபதிகள் முடிவு செய்தனர். இத்தாலியில் மேற்கு கடற்கரையில் உள்ள அன்க்கோனா துறைமுக நகரைத் தாக்கிக் கைப்பற்ற முடிவு செய்தனர். இப்பொறுப்பு போலந்திய 2வது கோரிடம் ஒப்படைக்கப்பட்டது. ஜூன் 16, 1944 அன்று போலியப் படைகள் அன்க்கோனாவை நோக்கி முன்னேறத் தொடங்கின. கியென்ட்டி ஆற்றை ஜூன் 21ல் அடைந்தன. ஜூன் 30 வரை அப்பகுதியில் சண்டை நீடித்தது. அங்கிருந்த ஜெர்மானியப் படைகளை முறியடித்த பின்னர் அன்க்கோனா நகரை நோக்கி முன்னேறத் தொடங்கின. ஜூலை 17ம் தேதி அன்க்கோனா நகர் சுற்றி வளைக்கப்பட்டு அதற்கு மறுநாள் கைப்பற்றப்பட்டது.  

## மேற்கோள்கள்

பகுப்பு:இத்தாலியப் போர்முனை (இரண்டாம் உலகப்போர்)
பகுப்பு:1944 நிகழ்வுகள்
இரண்டாம் அனஸ்தாசியுஸ் (திருத்தந்தை)

திருத்தந்தை **இரண்டாம் அனஸ்தாசியுஸ்** 24 நவம்பர் 496 முதல் 19 நவம்பர் 498 வரை கத்தோலிக்க திருச்சபையின் தலைவராக இருந்தவர் ஆவார்.

அகாசியுசின் பதித்தம் நிலவிய காலத்தில் இவர் ஆட்சி செய்தார். அகாசியுசுடன் அமைதி உடன்படிக்கை செய்ய நினைத்ததாக தோற்றம் அளித்ததால், வரலாற்றாசிரியர்களால் (Liber Pontificalis) திருத்தந்தையர்களில் கெட்டவராக காட்சிப் படுத்தப்பட்டார். இதனாலேயே இவரை தான்தே, நரகத்திலிருப்பதாக தன் கவிகளில் உருவகப்படுத்தி உள்ளார்.

வரலாற்றாசிரியர் ரிச்சர்ட் பி. மேக்பெரெயின் (Richard P. McBrien) இக்கருத்தை எதிர்க்கிறார். ஏனெனில் இவர் குற்றம் சாட்டப்படுவது அகாசியுசை எதிர்த்த ரோம் நகர குருக்களால். அகாசியுசின் பதித்தம் உச்சத்திலிருந்தபோது இவர் மரித்தது கடவுளின் செயலாகக் கருதப்படுகின்றது.

## References

## வெளி இணைப்புகள்
* 

பகுப்பு:498 இறப்புகள்
பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
சொத்தேர் (திருத்தந்தை)

**திருத்தந்தை புனித சொத்தேர்** (*Pope Soter*) (இறப்பு: கிபி 174) கிபி இரண்டாம் நூற்றாண்டின் பிற்பகுதியில் உரோமை ஆயராகவும் திருத்தந்தையாகவும் ஆட்சிப்பொறுப்பில் இருந்தார். வரலாற்றில் இவர் 12ஆம் திருத்தந்தை ஆவார். இவரது ஆட்சிக்காலம் கிபி 162-168 அளவில் தொடங்கியது என்றும், 170-177 அளவில் நிறைவுற்றது என்றும் வத்திக்கானிலிருந்து வெளியாகும் "திருத்தந்தை ஆண்டுக் குறிப்பேடு" (Annuario Pontificio) என்னும் நூல் கூறுகிறது.

## பிறப்பும் பெயரும்

இவரது பெயர் *மீட்பர்*, *விடுதலை அளிப்பவர்* எனப் பொருள்படும் "Σωτήρ" என்னும் கிரேக்க சொல்லிலிருந்து வந்தாலும், இவர் கிரேக்கர் அல்லர். ஒருவேளை இவர் கிரேக்க பின்னணியிலிருந்து வந்திருக்கலாம். இவர் இத்தாலி நாட்டில் கம்பானியா பகுதியில் ஃபோந்தி என்னும் நகரில் பிறந்தார்.

*சொத்தேர் (; ) என்னும் கிரேக்கப் பெயருக்கு "மீட்பர்", "இரட்சகர்", "காப்பவர்" என்பது பொருள்.

## "இரக்கம் மிகுந்த திருத்தந்தை"

வரலாற்றில் சொத்தேர் "இரக்கம் மிகுந்த திருத்தந்தை" (Pope of Charity) என்று அறியப்படுகிறார். திருத்தந்தையாகப் பொறுப்பேற்ற சிறிது காலத்திலேயே சொத்தேர் உரோமைத் திருச்சபையிலிருந்து காணிக்கை பிரித்து அதை கிரேக்க நாட்டில் கொரிந்து திருச்சபைக்கு அனுப்பிவைத்தார். தேவையில் உழன்ற கொரிந்து திருச்சபைக்கு உதவி செய்த சொத்தேர் எழுதிய மடல் கிடைக்கப்பெறவில்லை. ஆனால் தாம் பெற்ற உதவிக்கு நன்றிகூறி கொரிந்து நகர் ஆயர் தியோனேசியுசு சொத்தேருக்கு எழுதிய நன்றி மடல் இன்றும் உள்ளது.

## சீர்திருத்தங்கள்
 
இவரே திருமணம் குருவால் ஆசிர்வதிக்கப்பட்டால் தான் முறையான திருவருட்சாதனம் ஆகும் என ஒழுங்கு அமைத்தார்.

இயேசுவின் உயிர்த்தெழுதல் விழா ஒவ்வொரு ஆண்டும் உரோமையில் கொண்டாடப்பட வேண்டும் சொத்தேர் அதிகாரப்பூர்வமாக அறிவித்தார்.

## இறப்பும் அடக்கமும்

இவரது விழாநாளும், கிபி 296இல் இறந்த திருத்தந்தை காயுஸின் விழாநாளும் ஏப்ரல் 22 ஆகும். புனிதர்களின் பெயர்ப் பட்டியலை அதிகாரப்பூர்வமாக வழங்குகின்ற "உரோமை மறைச்சாட்சியர் நூல்" (Roman Martyrology) என்னும் ஏடு சொத்தேர் பற்றிக் கீழ்வருமாறு குறிப்பிடுகிறது: "உரோமையில் திருத்தந்தை புனித சொத்தேரின் விழா கொண்டாடப்படுகிறது. இவர் தம்மை நாடிவந்த நாடுகடத்தப்பட்ட ஏழைக் கிறித்தவர்களுக்குத் தாராளமாக உதவிசெய்தார்; சுரங்கங்களில் வேலை செய்ய அனுப்பப்பட்டவர்களுக்கு இரக்கம் காட்டினார் என்று கொரிந்து நகர் தியோனீசியுசு புகழ்ந்துள்ளார்".

தொடக்க கால திருத்தந்தையர் அனைவரும் மறைச்சாட்சிகளாக இரத்தம் சிந்தி இறந்தார்கள் என மரபுச் செய்தி இருந்தாலும், "உரோமை மறைச்சாட்சியர் நூல்" சொத்தேருக்கு மறைச்சாட்சி என்னும் அடைமொழி கொடுக்கவில்லை.

திருத்தந்தையர் சொத்தேரும் காயுசும் மறைச்சாட்சிகளாக இரத்தம் சிந்தி இறந்தார்கள் என்பதற்கு அடிப்படை இல்லை என்று கத்தோலிக்க திருச்சபையின் பொது நாள்காட்டி (1969 திருத்தம்) கூறுகின்றது.

## கல்லறை

சொத்தேர் இறந்ததும் புனித கலிஸ்து கல்லறைத் தோட்டத்தில் அடக்கம் செய்யப்பட்டார். மற்றொரு மரபுப்படி, அவர் புனித பேதுருவின் கல்லறை அருகே அடக்கம் செய்யப்பட்டார். பின்னர், திருத்தந்தை இரண்டாம் செர்ஜியுஸ் காலத்தில் சொத்தேரின் உடல் புனிதர்கள் சில்வெஸ்தர் மற்றும் மார்ட்டின் என்பவர்களின் கோவிலில் புதைக்கப்பட்டது.

இன்னொரு மரபுப்படி, அவரது உடலின் ஒரு பகுதி எசுப்பானியா நாட்டில் தொலேதோ நகர் பெருங்கோவிலில் பாதுகாக்கப்படுகிறது.

## மேற்கோள்கள்

பகுப்பு:174 இறப்புகள்
பகுப்பு:இத்தாலிய திருத்தந்தையர்கள்
பகுப்பு:இத்தாலியின் கிறித்தவப் புனிதர்கள்
சின்னகுத்தூசி

**சின்னக் குத்தூசி** (*Chinna Kuthoosi*) இந்தியாவின் தமிழ்நாட்டைச் சேர்ந்த ஓர் எழுத்தாளராவார். இதழாளர், அரசியல் விமர்சகர், திராவிட இயக்க ஆதரவாளர் என பன்முகங்களுடன் தமிழகத்தில் இயங்கினார். 1934 ஆம் ஆண்டு சூன் மாதம் 15 ஆம் தேதியன்று திருவாரூரில் இராமநாதன் - கமலா இணையருக்கு ஒரே மகனாகப் பிறந்தார். இவரது இயற்பெயர் இரா. தியாகராசன் என்பதாகும். எழுத்தாளர் குத்தூசி குருசாமி மீது கொண்ட ஈர்ப்பால் பின்னாளில் எழுத வந்த இரா. தியாகராசனும் அவரைப்போலவே எழுதியதால் சின்னக் குத்தூசி என்றழைக்கப்பட்டார். முரசொலி அறக்கட்டளை வழங்கிய கலைஞர் விருது பெற்றார். 

## வாழ்க்கைக் குறிப்பு

இரா. தியாகராசன் என்ற இயற்பெயரைக் கொண்ட சின்னக் குத்தூசி, திருவாரூர் கழக உயர் நிலைப் பள்ளியில் கல்வி பயின்றார். தந்தை பெரியார் ஆசிரியர் பயிற்சிப்பள்ளியில் ஆசிரியர் பயிற்சி பெற்றார். பல்வேறு பள்ளிகளில் ஆசிரியராகப் பணியாற்றினார். குன்றக்குடி அடிகளாரின் நிர்வாகத்தில் செயல்பட்ட குன்றக்குடி உயர்நிலைப் பள்ளியில் ஆசிரியராகப் பணிபுரிந்தார். இந்தி எதிர்ப்புப் போராட்டத்தில் கலந்துகொள்வதற்காக ஆசிரியர் பணியிலிருந்து விலகினார். பின் இதழாளராகச் செயல்பட்டார். சின்னக் குத்தூசி, திருமணம் செய்துகொள்ளவில்லை.

சின்னக் குத்தூசி, இரா. தியாகராஜன் என்ற பெயரிலும், திருவாரூர் தியாகராஜன் என்ற பெயரிலும் தாமரை, பிரசண்ட விகடன் போன்ற இதழ்களில் பொது வாசிப்புக்குரிய சிறுகதைகளை எழுதினார்.  'மாதவி', 'தமிழ்ச் செய்தி' போன்ற இதழ்களின் ஆசிரியராகப் பணிபுரிந்தார். பிற்காலத்திய 'நவசக்தி' இதழில் தலையங்க ஆசிரியராகப் பணியாற்றினார். முரசொலி', 'உண்மை' போன்ற இதழ்களில் சில காலம் பணிபுரிந்தார். 'நாத்திகம்', 'அலை ஓசை', 'எதிரொலி', 'ஜூனியர் விகடன்' போன்ற இதழ்களிலும், பிற சிற்றிதழ்களிலும் பல அரசியல் விமர்சனக் கட்டுரைகளை, அரசியல் வரலாறுகளை எழுதினார். அரசியல் அறிக்கைகள் பலவற்றைச் சரிபார்த்துச் செப்பனிட்டார். சின்னக் குத்தூசி எழுதிய கட்டுரைகள் தொகுக்கப்பட்டு நூல்களாக வெளிவந்தன. நக்கீரன் பதிப்பகம் அவற்றை வெளியிட்டது. 

2011 ஆம் ஆண்டு மே மாதம் 22 ஆம் தேதியன்று காலமானார்.

## நினைவு அறக்கட்டளை
சின்னகுத்தூசியின் மறைவுக்குப் பிறகு *சின்னகுத்தூசி நினைவு அறக்கட்டளை* ஏற்படுத்தப்பட்டு ஒவ்வோர் ஆண்டும் இவருடைய பெயரில் வாழ்நாள் சாதனையாளர் விருதும் ஒரு இலட்சம் ரூபாய் பணமுடிப்பும் வழங்கப்படுகிறது. மேலும் மூன்று கன்னுரைகளுக்குச் சிறந்த எழுத்தாளர்களுக்கான விருதுடன் பத்தாயிரம் ரூபாய் பணமுடிப்பு வழங்கப்படுகிறது.

## எழுதிய நூல்கள்
#புதையல்
#கருவூலம்
#களஞ்சியம்
#சுரங்கம்
#பெட்டகம்
#கலைஞர்
#எத்தனை மனிதர்கள்?
#சங்கொலி
#முத்துச்சரம்
#வைரமாலை
#பவளமாலை
#பொற்குவியல்
#பூக்கூடை
#இடஒதுக்கீடு
#நெருப்பாறு
#மதுவிலக்கு
#ராமர் பாலம் இருந்ததா? ராமாயணம் நடந்ததா?
#காஞ்சி சங்கராச்சாரியாரைப் புரிந்து கொள்வீர்! (ஞானியுடன் இணைந்து எழுதிய நூல்)
#அன்று முதல் இன்று வரை

## மேற்கோள்கள்


பகுப்பு:1934 பிறப்புகள்
பகுப்பு:2011 இறப்புகள்
பகுப்பு:தமிழ் எழுத்தாளர்கள்
பகுப்பு:திராவிட இயக்க எழுத்தாளர்கள்
பகுப்பு:திருவாரூர் மாவட்ட மக்கள்
கடலூர் சண்டை (1758)

**கடலூர் சண்டை** (*Battle of Cuddalore* ) என்பது பிரித்தானிய கப்பற்படைக்கும் பிரெஞ்சு கப்பற்படைக்கும் இடையில் நடைபெற்ற கடற் சண்டையாகும். ஏழாண்டுப் போரின் பகுதியான இது ஏப்ரல் 29, 1758இல் இந்தச் சண்டை நடந்தது; பிரெஞ்சுக் கடற்படைக்கு சிறிய வெற்றியுடன் முடிந்தது.

## கப்பல்கள்
### பிரிட்டின் (ஜார்ஜ் போகக்)
**யார்மூத்* 64 (பிளாக்)
**கிம்பெர்லாந்து*
**எலிசபெத்*
**நேவ்காச்ட்லே*
**ப்ரோடேச்டோர்*
**குயின்போரோ*
**சாலிச்புரி*
**டைகர்*
**வேமௌத்*

### பிரான்ஸ் (த'அசே)
* *சோடியாக்யூ* (74 பீரங்கிகள், பிளாக்)
* *வேண்கஐர்* (54 பீரங்கிகள்)
* *பியன்-ஐமீ* (58)
* *காண்ட்டீ* (44)
* *செயின்ட்-லூயிஸ்* (50)
* *மொராஸ்* (44)
* *சில்பைட்* (36)
* *டியூ டி ஓர்லியான்* (50)
* *டியூ தே பொர்கோன்* (60)

## மேற்கோள்கள்

பகுப்பு:1758 நிகழ்வுகள்
பகுப்பு:தமிழகப் போர்கள்
நாகப்பட்டினம் சண்டை

**நாகப்பட்டினம் சண்டை** (Battle of Negapatam  1758) என்பது பிரித்தானிய கப்பற்படைக்கும் பிரெஞ்சு கப்பற்படைக்கும் இடையிலான கடற் சண்டையாகும். ஏழாண்டுப் போரின் போது ஆகஸ்ட் 3, 1758 இல் இந்த சண்டை நடந்தது. இரு தரப்புக்கும் வெற்றி தோல்வி இன்றி இந்த மோதல் முடிந்ததது.

## மேற்கோள்கள்

பகுப்பு:1758 நிகழ்வுகள்
பகுப்பு:தமிழகப் போர்கள்
பகுப்பு:மூன்றாம் கர்நாடகப் போர்
அபிஷேகபுரம்

**அபிஷேகபுரம்**, திருச்சியில் உள்ள நகராட்சி ஆகும். திருச்சிராப்பள்ளி மாநகராட்சியின் நான்கு கோட்டங்களில் (திருவரங்கம், பொன்மலை, அபிஷேகபுரம், அரியமங்கலம்) ஒன்று இது.

## மேற்கோள்கள்

 

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
எல். டி. சாமிக்கண்ணு பிள்ளை

**எல். டி. சாமிக்கண்ணு பிள்ளை** (பி. பெப்ரவரி 11, 1865 - இ. செப்டம்பர் 10, 1925) ஒரு இந்திய அரசியல்வாதி, வரலாற்றாளர், மொழியியலாளர் மற்றும் வானியலாளர். சென்னை மாகாணத்தில் ஒரு ஏழை கிறித்தவக் குடும்பத்தில் பிறந்தார். சென்னையில் பள்ளிக்கல்வி முடித்தனர் சட்டப் படிப்பினை முடித்தார்.

1920-25 காலகட்டத்தில் சென்னை மாகாண அரசின் தலைமைச் செயலராகப் பணியாற்றினார். 1924ல் சென்னை மாகாண சட்டமன்றத்தின் அவைத்தலைவராக இருந்த பெருங்காவூர் ராஜகோபாலாச்சாரி பதவி விலகியதால், அவைத்தலைவர் பதவிக்கு தேர்தல் நடத்தப்பட்டது. அதில் நீதிக்கட்சி சார்பாகப் போட்டியிட்ட சாமிக்கண்ணு வெற்றிபெற்று அவைத்தலைவரானார். தேர்தல் மூலம் தேர்ந்தெடுக்கப்பட்ட முதல் அவைத்தலைவர் அவரே. அவைத்தலைவராக இருந்த போது சட்டமன்ற நூலகத்தை உருவாக்கினார். பதவியில் இருக்கும் போதே மரணமடைந்தார். திவான் பகதூர் பட்டம் பெற்ற இவர், 1924ல் பிரித்தானியாவின் இந்தியப் பேரரசு அமைப்புப் பட்டியலில் (Order of the Indian Empire) இடம் பெற்றார்.

## எழுதிய நூல்கள்
* Panchang and Horoscope
* An Indian ephemeris, A. D. 1800 to A. D. 2000
* Indian Chronology (1911)

## மேற்கோள்கள்

*

பகுப்பு:1865 பிறப்புகள்
பகுப்பு:1925 இறப்புகள்
பகுப்பு:இந்திய வரலாற்றாளர்கள்
செந்தில் முல்லைநாதன்

**செந்தில் முல்லைநாதன்** ஒரு புகழ் பெற்ற பொருளாதார நிபுணர் ஆவார். தற்போது ஹார்வர்ட் பல்கலைக்கழகத்தில் பேராசிரியராக பணியாற்றுகிறார். தமிழ்நாட்டில் பிறந்த இவர், கார்நெல் பல்கலைக்கழத்தில் பொருளாதாரம் படித்தார். பின்னர் ஹார்வர்ட் பல்கலைக்கழகத்தில் முனைவர் பட்டம் பெற்றார். மாசாச்சூசெட்சு தொழில்நுட்பக் கழகத்தில் பேராசிரியராக ஆறு ஆண்டுகள் பணியாற்றியவர்.

## வெளி இணைப்புகள்
*Article from Forbes Magazine (Oct. 2005) 
*Harvard Faculty Webpage 
*List of Working Papers Online 
*செந்தில் முல்லைநாதன் TEDIndia Talk 
*"Ideas42" think tank 

பகுப்பு:தமிழ் பொருளியல் அறிஞர்கள்
பகுப்பு:இந்தியப் பொருளியலாளர்கள்
பகுப்பு:வாழும் மக்கள்
பகுப்பு:அமெரிக்கத் தமிழர்
பகுப்பு:ஆர்வர்டு பல்கலைக்கழக முன்னாள் மாணவர்கள்